SUSCO โชว์งบฯ Q2 พลิกมีกำไร 86.04 ลบ. พร้อมปันผล 0.05 บ. XD 23 ส.ค.นี้
SUSCO โชว์งบฯ Q2 พลิกมีกำไร 86.04 ลบ. จากปีก่อนขาดทุน 55.28 ลบ. รับรายได้เพิ่ม-ค่าใช้จ่ายลด ส่วน 6 เดือนแรกกำไร 177.75 ลบ. โตกว่า 20 เท่าตัว จากปีก่อนกำไร 8.08 ลบ. พร้อมปันผล 0.05 บ. XD 23 ส.ค.61 เคาะวันจ่าย 7 ก.ย.นี้
9 ส.ค. 2561

บริษัท ซัสโก้ จำกัด (มหาชน) หรือ SUSCO รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

ทั้งนี้ผลการดำเนินงานในไตรมาสดังกล่าวพลิกมีกำไร เนื่องจากปริมาณการขายที่เพิ่มขึ้น และค่าใช้จ่ายในการบริหารที่ลดลง
พร้อมกันนี้ บริษัทยังประกาศจ่ายปันผลงวดดำเนินงานวันที่ 1 ม.ค.2561 ถึงวันที่ 30 มิ.ย. 2561 อัตราจ่ายเป็นเงินสด (บาทต่อหุ้น) 0.05 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.2561 ทั้งนี้ กำหนดจ่ายเงินปันผลในวันที่ 7 ก.ย.2561